Publication: Magyar Közlöny
Issue: MK-1999-122 (Year: 1999, Number: 122)
Era: 1990-2004
Section: a 74/1999. (XII. 25.) EüM rendelethez
Paragraph Index: 679

3. A gyógyiszap kitermelője, illetőleg csomagolója az, aki e tevékenységek folytatására engedélyt kapott (a továbbiakban: engedélyes). Az engedélyesnek gondoskodnia kell arról, hogy a gyógyiszapot az elnevezési engedélyében és a kitermelésre, illetőleg csomagolásra vonatkozó engedélyben foglaltak szerint állítsák elő. 3.1. Ha a gyógyiszap kitermelése a vizek természetes viszonyaiba való beavatkozással jár, a területileg illetékes környezetvédelmi felügyelőségnek és vízügyi igazgatóságnak — a kitermelés engedélyezéséhez adott szakhatósági hozzájárulásában meghatározott — előírásait is be kell tartani. 3.2. A csomagolás csak a kitermelő helyen vagy annak közvetlen közelében történhet. Csomagolás alatt a kitermelt gyógyiszap egészségügyi intézményben történő felhasználásra való előkészítésével járó műveleteket (szikkasztás-szárítás, őrlés, homogenizálás, osztályozás, csomagolás, raktározás) kell érteni, mely műveletek a gyógyiszap minőségét, gyógyászati hatékonyságát nem befolyásolhatják. A gyógyiszapnak iszap-kompressz vagy más hasonló — közvetlenül a fogyasztónak szánt — végső felhasználásra alkalmas formában való feldolgozására a gyógyászati segédeszközökre vonatkozó előírásokat kell alkalmazni. 3.3. A kitermelés és a csomagolás csak e tevékenységek engedélyezése során — az érintett szakhatóságok (ÁNTSZ városi intézete, vízügyi hatóság) véleményének figyelembevételével — jóváhagyott részletes technológiai leírás szerint történhet. Ettől eltérni csak az engedély módosításával lehet. A technológiai leírásnak tartalmaznia kell a technológiai folyamathoz igazodóan a közegészségügyi követelmények, valamint a gyógyiszap eredeti minősége megőrzéséhez szükséges technikai és/vagy szervezési feltételek biztosítását. 3.4. A gyógyiszap kitermelő, illetőleg csomagoló helyen ki kell jelölni egy megfelelő szakképesítéssel rendelkező felelős személyt, akinek az irányítása alatt e tevékenységet végzik. A kitermelésben, illetve a csomagolásban részt vevő személyek feladatait és egymással való munkakapcsolatukat munkaköri leírásban pontosan rögzíteni kell. 3.5. A kitermelt, illetőleg csomagolt tételekről nyilvántartást kell vezetni, melynek legszükségesebb tartalmi követelményei a következők: — mennyiség, termelési (gyártási) tételszám megjelölése, — technológiai műveletek leírása, időpontjának feltüntetése, — az elvégzett termelésközi ellenőrzések eredményeinek megjelölése, vagy a vizsgálati jegyzőkönyvre utalás, — a végtermék minőség-ellenőrzésének módja, eredménye, — a kiszállításra kerülő termelési tételek, a döntésért felelős személy aláírása és dátuma, 1999/122. szám — a minőségi kifogások, reklamációk nyilvántartása, kivizsgálásuk eredményének és az ahhoz kapcsolódó intézkedésnek a feltüntetése, a döntésért felelős személy aláírásával és dátummal ellátva. A törzsadatlap tartalma

Source: https://magyarkozlony.hu/hivatalos-lapok/bc63daba89a1028c538293cf334be900981f5d20/dokumentumok/4535438cdf50666c48b47a1688b6aaed7a223fa5/letoltes